
Üivcumspicienti, quo factum sit, ut cirrhosis ventriculi casus tam raro adhuc accura- 
tius descripti sint, hae imprimis causae in mentem mihi veniunt. Primum enim ar- 
bitror morbum ipsum. de quo scribere mihi proposui, esse perrarum; deinde et sympto- 
mata subjectiva fere desunt et aliorum interdum ventriculi morborum propria acce- 
dunt, sic ut cum his noster morbus nonnunquam commutatus esse videatur.  Cada- 
verum praeterea obductiones rarius, quam pro scientiae nostrae salute expetendum vide- 
Btur, instituuntur. Sie cum catarrho ventriculi chronico et cum carceinomate ventri- 
culi facile commutari potest. Etiamsi igitur eos omnes. qui quamquam aegroti, tamen 
medicis tractandos se non tradunt, sed laicorum consiliis confidere malunt, prorsus 
omittimus: tamen mihi persuasum est, multos catarrho ventricul mortuos esse dici, 
qui re vera cirrhosi ventriculi correpti obierunt. Accedit ad haec difficultas explora- 
tionis anatomicae, etsi ejus subsidia in nostris diebus sunt tof et tam bona, qua fit, 
ut saepius dubium maneat nui aegrotus carcinomate vel cirrhosi ventriculi mortuus 
sit. Quanto diffieilius vivorum corpora explorari possint et quanto facilius in hac re 
error exsistere possit, nemo non videt. 

Ita quum res sese habeat, atque nisi a Drintonio, medico Anglico, cirrhosis 
ventriculi adhuc, ut opinor, non descripta sit, liceat mihi lege coacto dissertationem 


inauguralem e manu mittere, casum quendam hujus morbi enarrare. 
e , 


Historia morbi. 

Aegrotus corporis validi et magnitudinis mediae nisi neuralgia perseveranti 
ischiadica et haemorrhoidibus nullo morbo antea affectum se fuisse contendit.  Hae- 
morrhoides autem quum sensim sponte evanuerint, neuralgia ferro candenti gluteo maximo 
allato a medico aliquo remota est. Aegrotus nunc quinquaginta unum annos natus 
amplius viginti annis nauta in Albi flumine Hamburgium vehi solebat. Anni 1861 

mense X cibis concoctu difficilioribus nimis assumtis catarrho ventriculi acuto correp- 
tum se fuisse contendit, quocum morbo acerbissimi dolores et in regione epigastrica 
et abdominali conjuncti fuerint. lIncipiente morbo saepius vomuit aegrotus, quod post- 
ea nunquam accidit. Vormitui sanguis admixtus non erat, sed ex cibis fermentatione 
correptis solum constabat. Dolores, de quibus dixi, tales fuerunt, ut pressione et 
frictione lenirentur; lien non tumuit, aestus febrilis quadraginta gradus contigit, nec 
remissiones exacerbationesque certo ordine variantes habuit. Octo per dies acido mu- 
riatico et medicamentis amaris adhibitis, aegrotus tam reconvaluit, ut, etsi maxime 
confectus et maceratus, Hamburgio ex urbe lecto impositus domum redire posset. 
Quamquam autem regimen ac cura tanta instituta erat, ut cibis tantum  facilioribus 
concoctu eum frui, et quotiescunque iis vesceretur parvas copias solum assumere jube- 
retur, tamen aegrotus incaute praecepta illa neglexit. Quo factum est, ut paucis jam 
diebus, postquam domum reversus est, eadem: symptomata, quibus antea laboraverat, 
rursus exsisterent. Sanitas hoc nodo ita lente restituta est, ut mense IV demum anni 
1862 navi rursus praeesse posset. Quia autem in navi cura aegroti in eligendis cibis 
potionibusque non satis magna erat, interdum morbus recruduit. Qua re spirituosis 
amaris ventriculi irritandi appetitusque ciborum augendi causa usus est. 


Praeterea aegrotus noctu expergefactus interdum compluries eadem nocte nullo 
vestimento indutus aére nocturno se affici per quartam vel dimidiam horae partem 
sivit eo consilio, ne tempus ancorae solvendae praetermitteret. Hoc modo usque ad 
mensem XI ejusdem anni vixit, id quod causam morbi praecipuam esse ipse censuit, 
Sedes per totam aestatem tardiores erant, qua re molestiae, si quidem parvo, tamen 
augebantur. His de rebus ac perturbata concoctione aegrotus maxime conquestus est. 
Tristitia permagna animum ejus hoc tempore occupavit. 


Hieme anni 1862/63 corpus diligentissime curatum non nihil reconvaluit; aestate 
autem ejusdem anni rursus aggravescebat morbus. Non licuit hoc tempore aegroto 
famen satis explere, nisi vomitum (ieri vellet, Sedes valde retardatae erant. Interdum 
et flatulentia, meteorismo, doloribus in abdomine subito maxima cum acerbitate ortis 
laborabat, quibus sudor frigidus saepius eimitteretur. Spirituosa amara igitur (etsi sine 
indicatione) et purgantia salina etiamtunc assumebantur. Animus autem aegroti, quum 
auctumno anni 1863 ita confectus esset, ut plerumque lecto affixus esset, non multo 
ab hypochondriae tristitia aberat. 

Ineunte autem aestate anni 1864 abdomen nonnihil et mense VI crura etiam 
augeri sensit. Faeces autem drasticis medicamentis non adhibitis difficillime quarto 
quoque vel quinto die emittebantur. Forma earum erat longo atque tenui cylindro 
similis. Quamquam alia. nulla dyspepsiae symptomata inveniebantur, pauci tantum cibi 
Saepius assumebantur, ne indigestiones redirent. Conquestus autem est aegrotus, prae- 
sertim quum complures per dies sedes non evenirent, saepius de incarcerationis vel, 








ut ipse dicebat, intestinorum contortionis sensu. Munere igitur perfungi amplius non 
potuit. Hydrops ascites et anasarca ita celeriter crevit, ut mense VIII domi manere 
'eum necesse esset. Urina fusci erat coloris, referta omnibus rebus sibi propriis, sed 
nihil admixtum erat, quod non solet. Copia urinae nunquam major quam centum 
centimetra cubica, nunquam minor quam quinquaginta erat, Quum illo tempore ae- 


groti exploratio physica institueretur haec inveniebantur: 


Dextra thoracis in parte ab quarta costa, sinistra ab quinta sonitus obtusus 
pereussione ortus auditur. Sonitus obtusus, qui percussione situ cordis in thorace 
efficitur, in secundo spatio intercostali oritur.  *uscultantes reperimus cordis sonos 
puros clarosque esse, supra utrumque pulmonem respirationis stridorem visicularum 
esse. Respiratio ipsa difficilior est. Transverso abdomini quasi restes durae et tube- 
rosae subjacent, quae respiratione loco moveri non videntur. Abdomen percutientes 
usque ad pulmones sonitum obtusum audimus.  Palpatione abdominis fluctuationis 
sensum habemus. Febris est nulla, cetera non mutata. Mense XI anni 1864 e lec 
tulo nisi magnis laboribus et doloribus surgere non potuit, quare indicatione vitali 
punctio abdominis efflagitabatur. Fluidum cavo abdominis detractum ex sero, cul 
multum albuminis inerat, constabat, 27000 c. ctm. erat. Diebus, qui operationem 
sequebantur, primis languor maximus aegrotum corripuit; octo autem intermissis 
diebus quodammodo reconvaluit, quamquam  ascites jam augeri coepit. —Cibi autem 
nutribiles atque concoctu faciles ab aegroto assumebantur.  Tardis etiamtunc sedibus 
clysmata adhibebantur, morphio autem in paroxysmis dolorum remedio aegrotus ute- 
batur. Die XIV mensis XII anni 1864 in nosocomium academicum Kiliae aegrotus 
transmittebatur. Exploratione eadem atque aestate inveniebantur. Quamquam hydrops 
gravissimus factus esset, tamen in universum aegrotus non laborabat molestiis. Eadem 
remedia adhibebantur ac domi aegroto praebebantur; sed accedebat lithion carbonicum 
atque ab die X mensis I anni 1865 syr. ferri jodat. Symptomata ita gravissima re- 
movere conabamur. Sed ne ita quidem salus aegroto reddebatur. Die XXVII mensis 
I anni 1865 morbus gravescebat. Abdominis dolores imprimisque fossae epigastricae 
et crebriores et graviores evadebant. EHydrops autem maxime auctus erat. Die I 
mensis lI somnus per totam noctem et abdominis doloribus acerbissimis et capitis 
doloribus ordine quodam redeuntibus interruptus est. lnde surgere aegrotus non 
potuit. Die III mensis II dyspnoea maxima erat. Capitis ac fossae epigastricae dolores 
continui sub vesperum facti, maximum noctu attigerunt gradum, quibuscum febris 
conjuncta erat. Die IV mensis II mane deliria et sopor interdum intermissus ortus, 
e quibus aegrotus non expergefactus est. Eodem enim die hora tertia post meridiem 
mortuus est. 

Diagnosis clinica. 


Ex summa symptomatum commemoratorum diagnosin constituere eo mais 
difficile fuit, quum ascites gravior explorationem ventris accuratiorem institui impediret. 
Palpatione tamen adhibita tubera duriora, quae in respirationis stadiis locum eundem 
tenebant, etiamsi non distincte, cognata sunt . et simul habitus, imprimis marasmus 
gravissimus, aegroti malum carcinomatosum esse suspicari jussit. Qua de causa eo 
tempore aegrotum carcinomate glandularum lymphaticarum retroperitonealium laborare 
putabatur. Sed hanc diagnosin valde incertam esse nemo non novit 


Quae obductione cadaveris edocta sint. 


Cadaver mediae altitudinis est, abdomen valde extentum, extrimitates inferi- 
ores medioriter oedematosae, pars corporis superior admodum macerata. Abdomine 
aperto magna liquoris serosi flavi copia cum nonnullis flocculis fibrinis effluit. Pul- 
monis sinistri lobus inferior valde compressus et aere vacuus est.  Pulmo dexter ad. 
haesiones quasdam antiquiores habet; lobus ejus inferior item compressus est, excep- 
ta infima parte unum pollicem lata. In hepatis superficie recentia nonnulla coagula 
purulenta ae fibrina inveniunter.  Peritoneum  parietale spissatum et pallhidum est; 
lineis e strato sclerotico spissato telae conjungentis constantibus, anatomicae picturae 
. quas! effectae sunt. Peritoneum viscerale omnium intestinorum maximeque vesicae 
et intestine crassi spissatum ac subalbidum est; plieae autem nonnullae peritonei et 
intestini crassi ita degeneratae sunt, ut restium instar sint cartilaginosarum ac solidarum, 
Mesenterium mirum quantum retractum, decurtatum,.corrugatum, intestina loco moveri 
vix sinit, sed nulli sdsunt nodi carcinomatosi, nec elandulae lymphaticae degeneratae. 
Telae solum conjungentes, quas nos ,jBinbegemebe" vocamus, spissatae sunt admixto 
nonnusquam strato sclerotico. 

Omento majori, quod transverse positae restis formam sibi sumsit, neque nodi 
carcinomatosi nee tubercula adsunt. "Telae, quae ventriculum et colon transversum 
conjungunt, tela conjungente firmissima retracta, decurtatae sunt. Pseudoadhaesiones 
etiam flexurae dextrae et sinistrae coli cum peritoneo parietali inveniuntur.  Vesicae 
fellese indumentum peritoneale item spissatum et corrugatum est, sed fel coloris non 
insolentis.  Ventriculi indumentum peritoneale ita pondere et crassitudine auctum est, 
ut duri et cartilaginosi corporis sensum attrectanti digito praebeat. Sectus ventriculus 
arteriae magnae instar hiat, musculares autem ejus membranae valde spissatae eoque 
magis, quo propinquiores pyloro sunt. Membrana pituitaria gibberosa, sed nusquam 
uleerata vel nodis carcinomatosis transmissa, nimis magna evasisse pro tela submuco- 
sa et indumento peritoneali videtur, quam ob rem rugae plicaque in ea cernuntur. 
Tela autem submucosa vehementer spissata telae conjungentis tractus inter musculares 

infert. Hepar et lien non mutata. Vena autem cava et aorta copiis telae conjungentis 
callosae compressae sunt. Submucosa etiam pelvis renalis ac hili tela conjungens, 
quae telae vasa renalia et ingressa et egressa et uretrum circumdant, subalbidae, cal- 
losae sunt, imprimis in rene sinistro. Membrana musceularis denique crassi intestini 
hypertrophica, membrana pituitaria non ulcerata, ostium intestini tenuis in coecum ita 
retractione coarctatum est, ut ne supremus quidem minimus digitus transmitti possit. 

In toto cadavere nodi carcinomatosi invenire non potuerunt, ut status ille pro. 
prius, qui ventriculo maxime inerat, cirrhosis ventriculi, quam Brintonis dicit, habenda 
sit. Eadem chronica inflammatione mesenterium, omentum, peritoneum  parietale 
correpta erant. 


Diagnosis anatomica. 


Peritonitis adest chronica, maxime indumenti intestini crassi; praeterea mesen 
teritis chronica, quae ex gastritüde chronica orta telis conjungentibus subinucosis 
maxime inest; status, quem cirrhosin ventriculi Brintonius nominavit. 

Sed quamcunque difficile diagnosis vivente aegroto constitutu est, tam facile 
est, ex rebus sectione cadaveris repertis symptomata plurima explicare. Quod primum 
ad gravissimum symptomatum omnium attinet, asciten dico, hune retractione peri- 
tonei gravi et late patente effectum esse satis elucet. Hac enim re radices venae 
portarum comprimuntur. ltem e permeabilitate perturbata venae cavae, quae con- 
stricta peritonel quasi fasciae instar tela compressa inventa est, anasarcatis cruruin 
ortus non difficile explicatur. Momenti vel maximi tamen in oriendo hydrope impri- 
mis oedemate constitutionem san»uinis hydraemicam fuisse arbitror. De symptoma- 
tibus gastricis intestinalibusque, quae hane sanguinis commutationem efficiebant, vix 
nobis disserendum videtur, cogitantibus enim, quo in statu desolato et ventriculus et 
intestina invenirentur. Voriitus omni coena majore effectus capacitate ventriculi ma- 
xime diminuta provocatus est, qua ex rej et magis fortasse e functione membranae 
pituitariae ventriculi reliquae perturbata ipsa dyspepsia facile explicari potest. Praeterea 
motus intestinorum fere sublevati nec minus strictura in regione valvulae Bauhini et 
locomotionem contenti intestinalis impedire, itaque obstructionem inflationemque efficere 
et concoctionem ciborum resorptionemque retardare oportebat. 


THESES. 


I. Dolores in ulcere ventrieuli chronico rotundo nisi peritonel irritatione 


.non oriuntur. 
OD SUN . edis wl. 
Ill. Rhachitis acido carbonico aéris aucto efficitur. 


III. Pneumonia est morbus quasi infectione ortus. 








